
ΑΠΟΦΑΣΕΙ Σ 

Αριθ.8710 (1) 

Έγκριση του ΟΕΥ Δημοτικού Παιδικού Σταθμού 
Καλλιμασιάς Δ. Ιωνίας, Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1) Τις διατάξεις: α)του άρθρου 12 του Ν.1188/81 όπως 
τροποποιήθηκαν με τις διατάξεις του Ν. 1832/89 και του 
άρθρου 8παρ.5του Ν.2307/95, β) του άρθρου 198του ΠΔ 
410/95, γ) του άρθρου 7του Ν.2503/97, δ) του άρθρου 26 
του ΠΔ 410/95 όπως αντικαταστάθηκαν με το άρθρο 12 
του Ν.2880/01. 

2) Την9/2003 απόφαση του Διοικητικού Συμβουλίουτου 
Δημοτικού Παιδικού Σταθμού Καλλιμασιάς Δ. Ιωνίας κα¬ 
θώς και την 126/2003 σύμφωνη γνωμοδότηση του Δημο¬ 
τικού Συμβουλίου Ιωνίας. 

3) Το 5/3/14.10.2003 Πρακτικό του Υπηρεσιακού Συμ¬ 
βουλίου των ΟΤΑ Ν. Χίου. 

4) Την 1483/29.10.1997 (ΦΕΚ 101/Β/97) απόφαση του 
Γ ενικού Γ ραμματέα Περιφέρειας Βορ. Αιγαίου περί μετα¬ 
βίβασης δικαιώματος υπογραφής, αποφασίζουμε: 

Εγκρίνουμε την 9/2003 απόφαση του Διοικητικού Συμ¬ 
βουλίου του Δημοτικού Παιδικού Σταθμού Καλλιμασιάς 
Δ. Ιωνίας, με την οποία ψηφίζεται ο οργανισμός εσωτερι¬ 
κής υπηρεσίας του που έχει ως εξής: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού Καλλι- 
μασιάς λειτουργούν σε επίπεδο (Τμήματος) ανάλογα με 


τη δυναμικότητα του Σταθμού, σύμφωνα με τη συστατική 
πράξη προσαρμογήςτου. 

Το τμήμα του Παιδικού Σταθμού αποτελείται από τα 
εξής Γ ραφεία. 

Α) Γ ραφείο Προσχολικής Αγωγής 

Β) Γ ραφείο Διοικητικού-Οικονομικού 

Άρθρο 2 

Αρμοδιότητες Τμήματος και Γ ραφείων 

Α) Τοτμήμα εποπτεύει συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Γ ραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Γραφείο Διοικητικού-Οικονομικού επιμελείται τις 
παντός είδους διοικητικές και 

Οικονομικές εργασίες του Σταθμού. 

Άρθρο 3 

Καθήκοντα Προϊστάμενου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των γραφείων 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

Το παιδαγωγικό υλικό και τον πόσης φύσεως εξοπλισμό 

Τις απαραίτητες εργασίες για την επισκευή και συντή¬ 
ρηση των κτιρίων 

Την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των γραφείων τους. 

7. Συνεργάζεται αρμονικά με το Τμήμα Διοικητικού-Οι- 
κονομικού το οποίο οφείλει να παρέχει κάθε στοιχείο για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊστάμενου Γραφείου 
Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Γραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη νήπια σε συνεργασία με το παιδαγω¬ 
γικό προσωπικό. 

3. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντωντου. 

4. Εισηγείται στο Τμήμα τις ανάγκες του Γ ραφείου σε 
προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Γ ραφείου 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ του προσωπικού 

4. Συνεργάζεται μετον Προϊστάμενο Τμήματος γιατην κα¬ 
τάρτιση του προϋπολογισμού -απολογισμού-ισολογισμού 

5. Τηρεί άλατα απαραίτητα βιβλία 

Άρθρο 6 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ 
Θέσεις 3 

Βαθμός Δ'-Α 

2. ΚΛΑΔΟΣ ΤΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
ΘΈΣΕΙΣ 1 

Βαθμός Δ'-Α' 

3. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
ΘΈΣΕΙΣ 1 

Βαθμός Δ'-Α' 

4. ΚΛΑΔΟΣΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
ΘΈΣΕΙΣ 3 

Βαθμός Δ'-Α 

5. ΚΛΑΔΟΣ ΔΕ ΟΔΗΓΩΝ 
ΘΕΣΕΙΣ 1 

Βαθμός Δ'-Α' 

6. ΚΛΑΔΟΣ ΔΕ32 ΜΑΓΕΙΡΩΝ 
ΘΕΣΕΙΣ 1 

Βαθμός Δ'-Α' 


7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

ΘΕΣΕΙΣ 1 
Βαθμός Ε'-Β' 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΘΕΣΕΙΣ 2 

Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ 
ΘΈΣΕΙΣ 1 

2. ΥΕ 14 ΜΑΓΕΙΡΩΝ 
ΘΕΣΕΙΣ 1 

3. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
ΘΕΣΕΙΣ 1 

Γ ΕΠΟΧΙΑΚΟ ΠΡΟΣΩΠΙΚΟ 
5 ΘΕΣΕΙΣ (Διαφόρων ειδικοτήτων) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιανδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν.2646/1998 

Άρθρο 7 

Προϊστάμενοι Υπηρεσιών Μονάδων 

1. Ως προϊστάμενοι του Τμήματος του Βρεφονηπιακού 
Σταθμού καθώς και του Γραφείου Προσχολικής Αγωγής, 
θα επιλέγονται από τον κλάδο ΤΕ Βρεφονηπιοκομίας. 

2. Προϊστάμενος του Γ ραφείου Διοικητικού-Οικονομι- 
κού επιλέγεται υπάλληλος του κλάδου ΠΕΙ Διοικητικού- 
Οικονομικού, ΤΕ17-Διοικητικού-Λογιστικού, ΔΕ Διοικητι¬ 
κού Λογιστικού και ΔΕ! Διοικητικού-Λογιστικού 

Άρθρο 8 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα Τμήματα-Γραφεία γί¬ 
νεται πάντα με απόφαση του Προέδρου του Δ.Σ του 
Ν.Π.Δ.Δ, ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα καιτις γνώσεις αυτών σε 
ειδικά αντικείμενα κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικων τέκνων,έγκυες γυναίκες, τόπος διαμονής κλπ). 

Προϊστάμενοι Τμήματος Γραφείων ορίζονται πάντοτε 
με απόφαση του Προέδρου του Δ.Σ. οι κρινόμενοι από το 
αρμόδιο Υπηρεσιακό συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρειαλειτουργίαςτων επί μέρους υπη¬ 
ρεσιών μη προβλεπόμενη από τον παρόντα κανονισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Δημοτικού Παιδικού Σταθμού Καλλιμα- 
σιάςτου οικονομικού έτους 2003, ο οποίος ενισχύεται από 
τους Κ.Α.Π. τροφεία κλπ ύψους 155,000,00 Ε περίπου εφ' 
όσον προσληφθούν όλοι και για τα επόμενα οικονομικά 
έτη το ύψος της δαπάνης δεν μπορεί να προσδιορισθεί. 

Η ισχύς του παρόντος οργανισμού αρχίζει από την δη¬ 
μοσίευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 19 Νοεμβρίου 2003 

Με εντολή Γενικού Γραμματέα Περιφέρειας 
Ο Αναπληρωτής Διευθυντής 
Κ. ΒΙΔΡΟΣ 

-♦- 

Αριθ. 12012 (2) 

Ψήφιση Οργανισμού Εσωτερικής Υπηρεσίας του Δημο¬ 
τικού Λιμενικού Ταμείου Θήρας Νομού Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α)του άρθρου 12του Ν. 1188/81 όπως τροποποιήθηκε 
με την παρ. 5 του άρθρου 8 του Ν. 2307/95. 

β) του άρθρου 28 του Ν. 2738/1999 (ΦΕΚ 180/Α/1999) 
όπως αντικαταστάθηκαν με τις όμοιες του άρθρου 11 του 
Ν. 2839/2000 (ΦΕΚ 196/Α/2000) 

γ) του Π.Δ. 127/2001 με το οποίο συστάθηκετο «Δημο¬ 
τικό Λιμενικό Ταμείο Θήρας» με έδρα το Δήμο Θήρας 
(ΦΕΚ 113/Α/2001) 

δ) του Π.Δ. 50/2001 «Καθορισμός των προσόντων διο¬ 
ρισμού σε θέσεκ φορέων του δημοσίου τομέα» (ΦΕΚ 
39/Α/01). 

2. Την 2/2003 απόφαση του Διοικητικού Συμβουλίου του 
Δημοτικού Λιμενικού Ταμείου Θήρας με την οποία καταρ¬ 
τίστηκε και ψηφίστηκε ο ΟΕΥτου Νομικού αυτού Προσώ¬ 
που και την 129/2003 Απόφαση με την σύμφωνη γνώμη 
του Δημοτικού Συμβουλίου Θήρας. 

3. Την 138/2003 γνωμοδότηση του οικείου Υπηρεσια¬ 
κού Συμβουλίου που διατυπώθηκε στο πρακτικό 37/2003, 
αποφασίζουμε: 

Επικυρώνουμε την 2 απόφαση του Διοικητικού συμβου¬ 
λίου του Δημοτικού Λιμενικού Ταμείου Θήρας, για την ψή¬ 
φιση του οργανισμού εσωτερικής υπηρεσίας του ο οποί¬ 
ος έχε ως ακόλουθα: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΟΥ 
ΝΟΜΙΚΟΥ ΠΡΟΣΩΠΟΥ «ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ 
ΘΗΡΑΣ» 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο Ιο 

Οι υπηρεσίες του Δημοτικού Λιμενικού Ταμείου Θήρας 
διαρθρώνονται ως εξής: 

• Τμήμα Διοικητικών και Οικονομικών Υπηρεσιών 

• Τμήμα Τεχνικών Υπηρεσιών 

Άρθρο 2ο 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Αποτελείται από τα παρακάτω λειτουργικά γραφεία: 


1. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

• Χειρίζεται όλα τα θέματα διοικητικής φύσεωςτου Νο¬ 
μικού Προσώπου και της λειτουργίας του Διοικητικού 
Συμβουλίου. 

• Φροντίζει για την τήρηση και παρακολούθηση της 
ισχύουσας κάθε φορά Νομοθεσίας σχετικά με την υπηρε¬ 
σιακή και συνταξιοδοτική κατάσταση του προσωπικού. 

• Χειρίζεται όλα τα θέματα που αναφέρονται στην πρό¬ 
σληψη μόνιμου και εποχιακοί προσωπικού για την κάλυψη 
τωναναγκώντου Νομικού Προσώπου. Επίσης θέμακ σχε¬ 
τικά με τις τοποθετήσεις, μετατάξεις, αξιολογήσεις, απο¬ 
σπάσεις, συνιύςυς αδειών κ.λπ. που αφορούν το προσω¬ 
πικό οποιασδήποτε σχέσης εργασίας. 

• Τηρεί και ενημερώνει τους ατομικούς υπηρεσιακούς 
φακέλους του προσωπικού και μέριμνα για τη χορήγηση 
βεβαιώσεων, πλην φορολογικών. 

• Επιμελείται της παραλαβής, πρωτοκόλλησης και δια¬ 
νομής κάθε εισερχόμενου και εξερχόμενου εγγράφου και 
τηρεί αρχείο αλληλογραφίας. 

• Μεριμνά για τη δακτυλογράφηση και αναπαραγωγή 
εγγράφων και εντύπων. 

• Μεριμνά για τη λειτουργία του τηλεφωνικού κέντρου, 
των τηλετύπων και των λοιπών μέσων επικοινωνίας. 

• Μεριμνά για την φύλαξη των κτιρίων, εγκαταστάσεων 
και μηχανημάτων που ανήκουν στην κυριότητα του Νομι¬ 
κού Προσώπου. 

• Μεριμνά για την καθαριότητα των κτιρίων του Δημο¬ 
τικού Λιμενικού Ταμείου. 

• Παρακολουθεί και διεκπεραιώνει θέματα των ΠΣΕΑ. 

• Δέχεται και εξετάζει παράπονα πολιτών και φροντίζει 
για την έγκαιρη πληροφόρησή τους για θέματα που τους 
αφορούν. 

• Η βεβαίωση από τον Προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτογραφιών ή 
φωτοτυπιών οποιωνδήποτε εγγράφων, με την επίδειξη 
του πρωτοτύπου ή ακριβούς αντιγράφου, καθώς και η βε¬ 
βαίωση του γνησίου της υπογραφής του προσωπικού και 
των πολιτών. 

• Διεξάγει κάθε υπηρεσία που του ανατίθεται από τον 
Πρόεδρο ή το Διοικητικό Συμβούλιο, ή από διάταξη νόμου 
που δεν έχει προβλεφθεί ανωτέρω εφόσον δεν υπάγεται 
στην αρμοδιότητα άλλου γραφείου. 

2. ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ 

2α. ΓΡΑΦΕΙΟ ΕΣΟΔΩΝ - ΕΞΟΔΩΝ - ΠΕΡΙΟΥΣΙΑΣ - ΔΙΑ¬ 
ΧΕΙΡΙΣΗΣ ΥΛΙΚΟΥ 

• Καταρτίζει σχέδιο προϋπολογισμού το οποίο εισηγεί- 
ται ο Πρόεδρος στο Διοικητικό Συμβούλιο μέσα στις προ¬ 
θεσμίες του Δημοτικού και κοινοτικού Κώδικα. 

• Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

• Τηρεί φάκελο για κάθε ακίνητο ιδιοκτησίας του Νομι¬ 
κού Προσώπου που περιέχει όλα τα στοιχεία που θεμε¬ 
λιώνουν τα επί του ακινήτου δικαιώματα. 

• Διαχειρίζεται τα πάσης φύσεως υλικά όλων των υπη¬ 
ρεσιών του ΝΠΔΔ. 

• Τηρεί βιβλίο αποθήκης, παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών, μετά από απόφαση των οικεί¬ 
ων επιτροπών. 

• Εισηγείται και διεκπεραιώνει τη διαδικασία για τη μί¬ 
σθωση ή εκμίσθωση ακινήτων. 

• Επιτελείται την εκκαθάριση και εντολή πληρωμών κά¬ 
θε δαπάνης, αφού ελεγχθεί η νομιμότητα και πληρότητα 
των δικαιολογητικών και διενεργεί κάθε είδους λογιστικές 
εγγραφές στα λογιστικά βιβλία. 

• Εκδίδει τα χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις προσωπικού και τη¬ 
ρεί μισθολογικά αρχεία πάσης φύσεως προσωπικού. 

• Μεριμνά για την είσπραξη κάθε εσόδου του Νομικού 
Προσώπου. 

• Καταρτίζει σε συνεργασία με το Ταμείο τον απολογι¬ 
σμό Εσόδων - Εξόδων. 

• Συγκεντρώνει όλα τα αιτήματα που αναφέρονται σε 
προμήθειες και διεξάγει τις από το Νόμο προβλεπόμενες 
διαδικασίες για την πραγματοποίησή τους. 

• Χειρίζεται όλα τα θέματα που έχουν σχέση με την εκ¬ 
μετάλλευση των χώρων δικαιοδοσίας και μέσων που ανή¬ 
κουν στο ΝΠΔΔ καθώς και για την παροχή υπηρεσιών σε 
πλοία καιτρίτους και βεβαιώνειτα αντίστοιχα δικαιώματα. 

• Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Διοικητικό Συμβούλιο, ή 
από διάταξη Νόμου, που δεν έχει προβλεφθεί παραπάνω 
κα δεν ανήκει στην αρμοδιότητα άλλης οργανικής μονά¬ 
δας. 

2β. ΓΡΑΦΕΙΟ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ 

Η Ειδική Ταμειακή Υπηρεσία, τελεί υπό την άμεση επο- 
πτείατων αρμοδίων οργάνων του ΝΠΔΔ. Διεξάγει την τα¬ 
μειακή υπηρεσία αυτού, με προσωπική ευθύνη του ταμία 
και των εισπρακτικών οργάνων. Με απόφαση του Προέ¬ 
δρου του Δ.Σ. ανατίθενται τα καθήκοντα ταμία και ει- 
σπρακτόρων σε υπαλλήλους του ΝΠΔΔ. Καθήκοντα και 
αρμοδιότητες της υπηρεσίας αυτής είναι: 

• Η διαμόρφωση και παρακολούθηση των ταμειακών 
προγραμμάτων με τη συνεχή παρακολούθηση των υπο¬ 
χρεώσεων και αναμενόμενων εισπράξεων. 

• Η παραλαβή των χρηματικών ενταλμάτων πληρωμών 
και η διενέργεια των πληρωμών προς τους δικαιούχους, 
μετά από έλεγχο των απαιτούμενων από τη νομοθεσία δι- 
καιολογητικών καθώς και των επιπρόσθετων, που ορίζει ο 
Νόμος οι πρέπει να προσκομίζουν [φορολογική ενημερό¬ 
τητα, ασφαλιστική κ.λπ.]. 

• Η καταγραφή των διενεργούμενων πληρωμών σύμ¬ 
φωνα με τις ισχύουσες διατάξει και διαδικασίες. 

• Μεριμνά για την απόδοση των πάσης φύσεως κρατή¬ 
σεων υπέρ τρίτων. 

• Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης. 

• Και σχετική ενημέρωση του περιοδικού αρχείου οφει¬ 
λετών κατά οφειλέτη. 

• Η παρακολούθηση της εξόφλησης των υποχρεώσεων 
των οφειλετών και ενημέρωση του γραφείου εσόδων - 
εξόδων για τις καθυστερούμενες οφειλές. 

• Η κατάρτιση των περιοδικών καταστάσεων προς πλη¬ 
ρωμή καθώς και πληρωθέντων εξόδων. 

• Η παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο ΝΠΔΔ πο¬ 
σών κατά κατηγορία προσόδου. Έκδοση και μέριμνα για 
την κοινοποίηση ατομικών ή ειδικών προσκλήσεων προς 
τους οφειλέτες. 

• Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

• Η τήρηση των διαδικασιών, αρχείων και γενικά λογα¬ 
ριασμών του λογιστικό συστήματος του ΝΠΔΔ που αφο¬ 
ρούν τα εισπρακτέα και τα πραγματοποιηθέντα έσοδα 
του ΝΠΔΔ, σύμφωνα με τις ισχύουσες διαδικασίες. 

• Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Η τήρηση φυσικού ταμείου στα γραφεία του ΝΠΔΔ. 

• Η διενέργεια χρηματικών δοσοληψιών με τις Τ ράπεζες. 


• Η τήρηση αρχείων κάθε είδους παραστατικών και 
αντίστοιχων δικαιολογητικών πο χρησιμοποιούνται για 
την ενημέρωση του λογιστικού συστήματος του ΝΠΔΔ. 
Παροχ κάθε είδους στοιχείων που ζητούνται από Δημό¬ 
σιες Ελεγκτικές υπηρεσίες, σύμφωνα με τις διαδικασίες 
που εκάστοτε ισχύουν. 

• Κάθε άλλη εργασία που ανατίθεται από τον Πρόεδρο 
ή το Διοικητικό Συμβούλιο προβλέπεται από διάταξη Νό¬ 
μου και δεν έχει προβλεφθεί στον Οργανισμό αυτόν, εφό¬ 
σον δεν ανήκει στην αρμοδιότητα άλλου γραφείου. 

2γ. ΓΡΑΦΕΙΟ ΗΛΕΚΤΡΟΝΙΚΗΣ ΕΠΕΞΕΡΓΑΣΙΑΣ ΣΤΟΙ¬ 
ΧΕΙΩΝ 

Αρμοδιότητες του γραφείου αυτού είναι η κάλυψη των 
μηχανογραφικών αναγκών του ΝΠΔΔ, η λειτουργία, εκ¬ 
μετάλλευση και συντήρηση του εξοπλισμού, καθώς και η 
υποστήριξη σε εξειδικευμένους τομείς της ηλεκτρονικής 
πληροφορικής. Εισηγείται τις αναγκαίες προμήθειες και 
τις προδιαγραφές τους σε ότι αφορά συστήματα και προ¬ 
γράμματα πληροφορικής, βάσει των οποίων συντάσσο- 
νται οι αναγκαίες μελέτες από το τεχνικό τμήμα. Τηρεί 
ακόμη μητρώο και αρχείο σε ότι αφορά τα συστήματα 
πληροφορικής. 

3. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Αποτελείται από τα παρακάτω επιμέρους λειτουργικά 
γραφεία: 

3α. ΓΡΑΦΕΙΟ ΠΡΟΓΡΑΜΜΑΤΙΣΜΟΥ - ΜΕΛΕΤΩΝ - ΕΠΙ¬ 
ΒΛΕΨΗΣ ΕΡΓΩΝ 

• Η εκπόνηση του προγράμματος ανάπτυξης των εγκα¬ 
ταστάσεων των χώρων δικαιοδοσίας του Δημοτικού Λιμε¬ 
νικού Ταμείου. 

• Ο χειρισμός των θεμάτων που αφορούντις ζώνες του 
λιμένα καθώς και θεμάτων ρυμοτομίας, χωροταξίας και 
απαλλοτριώσεων. 

• Η εκπόνηση των τεχνοοικονομικών μελετών έργων 
υποδομής και κτιρίων. 

• Η αποτύπωση των έργων και εγκαταστάσεων του λι¬ 
μένα. 

• Η λειτουργία σχεδιαστηρίου. 

• Η δημοπράτηση, παρακολούθηση, επίβλεψη, λει¬ 
τουργία, παραλαβή, συντήρηση ανακαίνιση και επισκευή 
των έργων και πάσης φύσεων εγκαταστάσεων του ΝΠΔΔ. 

• Η εκτέλεση μικρών έργων με αυτεπιστασία, μετά από 
απόφαση του Διοικητικού Συμβουλίου. 

• Η επιμέλεια του πρασίνου στις περιοχές δικαιοδοσίας 
του ΝΠΔΔ. 

• Η εκπόνηση κανονισμών χρήσης των έργων και εγκα¬ 
ταστάσεων του νομικοί προσώπου. 

• Η τήρηση και ενημέρωση αρχείου έργων [μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστους αυτών]. 

• Κάθε άλλη εργασία που ανατίθεται από τον Πρόεδρο ή 
το Διοικητικό Συμβούλιο ή προβλέπεται από διάταξη Νό¬ 
μου και δεν έχει προβλεφθεί στον Οργανισμό αυτόν, εφό¬ 
σον δεν ανάγεται στον κύκλο καθηκόντων άλλου γραφείου. 

3β. ΓΡΑΦΕΙΟ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΩΝ ΚΑΙ 
ΣΥΝΤΗΡΗΣΗΣ ΜΗΧΑΝΗΜΑΤΩΝ 

• Η εκπόνηση προγράμματος και μελετών ανάπτυξης 
και ανανέωσης το ηλεκτρομηχανολογικού εξοπλισμού. 

• Η μελέτη και σύνταξη τεχνικών προδιαγραφών για την 
προμήθεια μηχανημάτων πλωτών μέσων και κάθε φύσε¬ 
ως ηλεκτρομηχανολογικού και ηλεκτρονικό εξοπλισμού. 

• Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

• Η επισκευή και συντήρηση του ηλεκτρομηχανολογικού 
εξοπλισμού, εγκαταστάσεων μηχανημάτων και πλωτών μέ¬ 
σων και η συντήρηση αυτών σε ετοιμότητα διάθεσης. 

• Η διαχείριση καυσίμων και λιπαντικών. 

• Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού εκτός συστημάτων πλη¬ 
ροφορικής που ανήκει στο αντίστοιχο γραφείο του Τμή¬ 
ματος Διοικητικών Υπηρεσιών, μηχανημάτων και εγκατα¬ 
στάσεων και κόστους αυτών. 

3γ. ΓΡΑΦΕΙΟ ΚΑΘΑΡΙΟΤΗΤΑΣ 

Μεριμνά για την καθαριότητα και τον ευπρεπισμό των 
κοινόχρηστων χώρων, [χερσαία και θαλάσσια ζώνη], αρ¬ 
μοδιότητας του Δημοτικού Λιμενικού Ταμείου. 

ΚΕΦΑΛΑΙΟ Β' 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Άρθρο 3ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ [εισαγωγικός], Γ, Β', καιΑ' [καταληκτικός]. 

Οι θέσεις της κατηγορίας ΥΕ κατατάσσονται στους 
βαθμούς Ε' [εισαγωγικός], Δ', Γ', και Β' [καταληκτικός]. 

Τα προσόντα διορισμού στις θέσεις αυτές είναι τα προ- 
βλεπόμενα από το ΠΔ 50/2001 καθώς και εκείνα που μπο¬ 
ρεί να ορίζονται με την προκήρυξη πλήρωσης θέσεων με¬ 
τά από αίτημα και σχετική έγκριση του Α.Σ.Ε.Π.. 

Οι θέσεις που προβλέπονται ανά κατηγορία και κλάδου 
είναι οι ακόλουθες: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος θέσεις 

ΠΕΙ Οικονομικός 1 

ΠΕ3 Πολιτικών Μηχανικών (Λιμενολόγος) 1 

Ε5 Μηχανολόγων - Ηλεκτρολόγων Μηχανικών 1 
ΣΥΝΟΛΟ 3 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος θέσεις 

ΤΕ 17 Διοικητικών - Λογιστών 1 

ΣΥΝΟΛΟ 1 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος θέσεις 

ΔΕΙ Διοικητικών Γραμματέων 1 

ΔΕ24 Ηλεκτρολόγων 1 

ΣΥΝΟΛΟ 2 

Άρθρο 4ο 


ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Τέσσερις (4) θέσεις εργατών καθαριότητας λιμενικών 
χώρων. Έξι (6) θέσεις διαφόρων μη κατονομαζόμενων ει¬ 
δικοτήτων. 

Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/94 όπως έχουντρο- 
ποποιηθεί και ισχύουν σήμερα ή με τις αντίστοιχες διατά¬ 
ξεις που τυχόν θα αντικαταστήσουν τις προαναφερόμενες. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ-ΕΝΤΑΞΗ ΠΡΟΣΩΠΙΚΟΥ 
Άρθρο 6ο 

Οι προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του Ν. 2190/94 όπως ισχύουν ή με τις διατάξεις που τυχόν 
θα τα αντικαταστήσουν. 


Οι κλάδοι, των οποίων οι υπάλληλοι κρίνονται για την κα¬ 
τάληψη θέσεων προϊσταμένων των οργανικών μονάδων 
του οργανισμού αυτού είναι οι ακόλουθοι [παρ. 15 άρ¬ 
θρου 36του Ν. 2190/94]: 

• Του Τμήματος Διοικητικών και Οικονομικών Υπηρε¬ 
σιών, προΐσταται υπάλληλος κλάδου ΠΕΙ Διοικητικού ή 
Οικονομικού και σε περίπτωση έλλειψης αυτού ή σε περί¬ 
πτωση που δεν έχει τον απαιτούμενο βαθμό, 

• υπάλληλος του κλάδου ΠΕ πληροφορικής και ελλεί¬ 
ψει αυτού υπάλληλος του κλάδου ΤΕ 17 Διοικητικού - Λο¬ 
γιστικού. Ελλείψει δε των παραπάνω υπάλληλος ΔΕΙ Δι¬ 
οικητικών - Γραμματέων. 

• Του Τμήματος τεχνικών Υπηρεσιών προΐσταται υπάλ¬ 
ληλος κλάδου ΠΕ Πολιτικών Μηχανικών ή ΠΕ3 Πολιτικών 
Μηχανικών ή ΠΕ5 Μηχανολόγων Ηλεκτρολόγων Μηχανι¬ 
κών. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Άρθρο 6ο 

Αν κάποιο από το προσωπικό που υπηρετούσε την ημε¬ 
ρομηνία κατάργησης του Λιμενικού Ταμείου Νομού Κυ¬ 
κλάδων, επιθυμεί να μεταταχθεί, στο Δημοτικό Λιμενικό 
Ταμείο Θήρας θα ενταχθεί στις προβλεπόμενες αντίστοι¬ 
χες και ανάλογες της σχέσης εργασίας του οργανικές θέ¬ 
σεις, αυτού του Οργανισμού Εσωτερικής Υπηρεσίας, 
σύμφωνα με τις διαδικασίες που προβλέπει το άρθρο 28 
του Ν. 2738/99. 

Η κατανομή του προσωπικού αυτού καθώς και του προ¬ 
σωπικού που θα διοριστεί μελλοντικά, στις επιμέρους δι¬ 
οικητικές μονάδες, γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις λει¬ 
τουργικές ανάγκες των μονάδων, τα προσόντα, την πείρα 
και τις ειδικές γνώσεις των υπαλλήλων και τη σχετική ει¬ 
σήγηση των Προϊσταμένων. 

ΑΚΡΟΤΕΛΕΥΤΙΟ ΑΡΘΡΟ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στον προϋπολογισμό 
του Δημοτικού Λιμενικού Ταμείου Θήρας στους αντίστοι¬ 
χους κωδικούς αριθμούς 05-113.1, 032.2 και 032.9 και 
ύψους 26.500 € για την κάλυψη της μισθοδοσίας του προ¬ 
σωπικού που θα ενταχθεί σύμφωνα με το άρθρο 7 στις θέ¬ 
σεις αυτού του Οργανισμού Εσωτερικής Υπηρεσίας. 

Η μελλοντική επιβάρυνση του προϋπολογισμού του νο¬ 
μικού προσώπου από την απόφαση αυτή δεν είναι δυνα¬ 
τόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 25 Νοεμβρίου 2003 

Η Γ ενική Γ ραμματέας Περιφέρειας 
ΜΑΡΘΑΣΗΜΑΝΤΩΝΗ 

-♦- 

Αριθ. 12011 (3) 

Ψήφιση Οργανισμού Εσωτερικής Υπηρεσίας του Δημο¬ 
τικού Λιμενικού Ταμείου Μυκόνου Νομού Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

Τις διατάξεις: 

α) του άρθρου 12 του Ν. 1188/81 όπως τροποποιήθηκε 
με την παρ. 5 του άρθρου 8 του Ν. 2307/95. 

β) του άρθρου 28 του Ν. 2738/1999 (ΦΕΚ 180/Α/1999) 
όπως ανπκαταστάθηκανμετις όμοιες του άρθρου 11 του 
Ν. 2839/2000 (ΦΕΚ 196/Α/2000) 

γ) του Π.Δ. 129/2001 με το οποίο συστάθηκετο «Δημο¬ 
τικό Λιμενικό Ταμείο Μ υ κόνο υ » με έδρα το Δή μο Μ υ κόνου 
(ΦΕΚ 113/Α/2001) 

δ) του Π.Δ. 50/2001 «Καθορισμός των προσόντων διο¬ 
ρισμού σε θέσεις φορέων του δημοσίου τομέα» (ΦΕΚ 
39/Α/01) 

Τις 2/2003 και 16/2003 αποφάσεις του Διοικητικού Συμ¬ 
βουλίου του Δημοτικού Λιμενικού Ταμείου Μυκόνου με 
την οποία καταρτίστηκε και ψηφίστηκε ο ΟΕΥ του Νομι¬ 
κού αυτού Προσώπου και τις 97 και 185/2003 Αποφάσεις 
με την σύμφωνη γνώμη του Δημοτικού Συμβουλίου Μυ¬ 
κόνου. 

Την 137/2003 γνωμοδότηση του οικείου Υπηρεσιακού 
Συμβουλίου που διατυπώθηκε στο πρακτικό 36/2003, 
αποφασίζουμε: 

Επικυρώνουμε τις 2 και 16/03 αποφάσεις του Διοικητι¬ 
κού συμβουλίου του Δημοτικού Λιμενικού Ταμείου Μυκό¬ 
νου, για την ψήφιση του οργανισμού εσωτερικής υπηρε¬ 
σίας του ο οποίος έχει ως ακόλουθα: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΟΥ 
ΝΟΜΙΚΟΥ ΠΡΟΣΩΠΟΥ «ΔΗΜΟΤΙΚΟΥ ΛΙΜΕΝΙΚΟΥ 
ΤΑΜΕΙΟΥ ΜΥΚΟΝΟΥ» 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
Άρθρο 1 

Οι υπηρεσίες του Δημοτικού Λιμενικού Ταμείου Μυκό¬ 
νου διαρθρώνονται όπως ακόλουθα: 

1. Γ ραφείο Νομικών Υποθέσεων 

2. Τμήμα Διοικητικών και Οικονομικών Υπηρεσιών 

3. Τμήμα Τεχνικών Υπηρεσιών 

Άρθρο 2 

Οι αυτοτελείς οργανικές μονάδες του άρθρου 1, συ¬ 
γκροτούνται από τα παρακάτω επιμέρους τμήματα ή γρα¬ 
φεία με τις αντίστοιχες αναφερόμενες αρμοδιότητες το 
καθένα: 

1. ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ 

1 α Γραφείο Νομικού Συμβούλου: 

Το γραφείο αυτό διευθύνει ο Νομικός Σύμβουλος του 
Νομικού Προσώπου, στις αρμοδιότητες του οποίου είναι 
κάθε νομικό θέμα που απασχολεί την υπηρεσία όπως εν¬ 
δεικτικά: εξώδικα δικαστικά έγγραφα, παραστάσεις σε 
κάθε είδους Δικαστήρια, για την προάσπιση των συμφε¬ 
ρόντων του Νομικού Προσώπου, γνωμοδοτήσεις για κά¬ 
θε νομικής φύσης ζήτημα, επεξεργασία από νομικής άπο¬ 
ψης συμβολαίων, διακηρύξεων, συμβάσεων κλπ. Τηρεί 
επίσης αρχείο νομικών υποθέσεων. 

2. ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ: 

Αποτελείται από τα παρακάτω λειτουργικά γραφεία: 

2 α Γ ραφείο Διοικητικών Υπηρεσιών 

• Χειρίζεται όλα τα θέματαδιοικητικήςφύσεωςτου Νο¬ 
μικού Προσώπου και της λειτουργίας του Διοικητικού του 
Συμβουλίου. 

• Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με την υπη¬ 
ρεσιακή και συνταξιοδοτική κατάσταση του προσωπικού. 

• Χειρίζεται όλα τα θέματα που αναφέρονται στην πρό¬ 
σληψη μονίμου και εποχιακού προσωπικού για την κάλυ¬ 
ψη των αναγκώντου Νομικού Προσώπου. Επίσης θέματα 


σχετικά με τις τοποθετήσεις, μετατάξεις, αξιολογήσεις, 
αποσπάσεις, συντάξεις, αδειών κλπ., που αφορούν το 
προσωπικό οποιοσδήποτε σχέσης εργασίας. 

• Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων 
πλην φορολογικών. 

• Επιμελείται της παραλαβής, πρωτοκόλλησης και δια¬ 
νομής κάθε εισερχομένου καιεξερχόμενου εγγράφου και 
τηρεί αρχείο αλληλογραφίας. 

• Μεριμνά για την δακτυλογράφηση και αναπαραγωγή 
εγγράφων και εντύπων. 

• Μεριμνά για την λειτουργία του Τηλεφωνικού Κέ¬ 
ντρου, τωντηλετύπων και λοιπών μέσων επικοινωνίας. 

• Μεριμνά για την φύλαξη των κτιρίων, εγκαταστάσεων 
και μηχανημάτων που ανήκουν στην κυριότητα του Νομι¬ 
κού Προσώπου. 

• Μεριμνά για την καθαριότητα των κτιρίων του Δημο¬ 
τικού Λιμενικού Ταμείου. 

• Παρακολουθεί και διεκπεραιώνει θέματα των ΠΣΕΑ. 

• Δέχεται και εξετάζει παράπονα πολιτών, και φροντίζει 
για την έγκαιρη πληροφόρησή τους για θέματα που τους 
αφορούν. 

• Η βεβαίωση από τον Προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτογραφιών ή 
φωτοτυπιών οποιονδήποτε εγγράφων, με την επίδειξη 
του πρωτοτύπου ή ακριβούς αντιγράφου, καθώς και η 
βεβαίωση του γνήσιου της υπογραφής του προσωπικού 
και των πολιτών. 

• Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη νόμου που δεν έχει προ- 
βλεφθεί ανωτέρω, εφόσον δεν υπάγεται στην αρμοδιότη¬ 
τα άλλου γραφείου. 

2β. Γραφείο Οικονομικών Υπηρεσιών. 

2βα. Γ ραφείο Εσόδων-Εξόδων - περιουσίας- διαχείρι¬ 
σης υλικού. 

• Καταρτίζει σχέδιο προϋπολογισμού το οποίο εισηγεί- 
ται ο Πρόεδρος στο Διοικητικό Συμβούλιο μέσα στις προ¬ 
θεσμίες του Δ.Κ.Κ. 

• Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

• Τηρεί φάκελο για κάθε ακίνητο ιδιοκτησίας του Νομι¬ 
κού Προσώπου που περιέχει όλα τα στοιχεία που θεμε¬ 
λιώνουν τα επί του ακινήτου δικαιώματα. 

• Διαχειρίζεται τα πάσης φύσεως υλικά όλων των υπη¬ 
ρεσιών του ΝΠΔΔ. 

• Τηρεί βιβλίο αποθήκης, παραλαβής και παράδοσης 
άχρηστου υλικού, και μεριμνά για την εκποίηση ή κατα¬ 
στροφή αχρήστων υλικών, μετά από απόφαση οικείων 
επιτροπών. 

• Εισηγείται και διεκπεραιώνει την διαδικασία για την 
μίσθωση ή εκμίσθωση ακινήτων. 

• Επιμελείται την εκκαθάριση και εντολή πληρωμών κά¬ 
θε δαπάνης, αφού ελεγχθεί η νομιμότητα και πληρότητα 
των δικαιολογητικών και διενεργεί κάθε είδους λογιστικές 
εγγραφές στα λογιστικά βιβλία. 

• Εκδίδει τα χρηματικά εντάλματα πληρωμής κάθε δα¬ 
πάνης, τις μισθοδοτικές καταστάσεις προσωπικού και τη¬ 
ρεί μισθολογικά αρχεία πάσης φύσεως προσωπικού. 

• Μεριμνά για την είσπραξη κάθε εσόδου του Νομικού 
Προσώπου. 

• Καταρτίζει σε συνεργασία με το Ταμείο τον απολογι¬ 
σμό Εσόδων -Εξόδων. 

• Συγκεντρώνει όλα τα αιτήματα που αναφέρονται σε 
προμήθειες και διεξάγει τις από τον Νόμο προβλεπόμε- 
νες διαδικασίες για την πραγματοποίησή τους. 

• Χειρίζεται όλα τα θέματα που έχουν σχέση με την εκ¬ 
μετάλλευση των χώρων δικαιοδοσίας και μέσων που ανή¬ 
κουν στο ΝΠΔΔ, καθώς και για την παροχή υπηρεσιών σε 
πλοία και τρίτους, και βεβαιώνει τα αντίστοιχα δικαιώμα¬ 
τα. 

• Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. ή από διάταξη νό¬ 
μου, που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 

2ββ. Γραφείο Ειδικής Ταμιακής Υπηρεσίας. 

Η Ειδική Ταμιακή Υπηρεσία, τελεί υπό την άμεση επο- 
πτείατων αρμοδίων οργάνων του ΝΠΔΔ. Διεξάγει την τα¬ 
μιακή υπηρεσία αυτού, με προσωπική ευθύνη του Ταμεία 
και των εισπρακτικών οργάνων. Με απόφαση του Προέ¬ 
δρου του Δ.Σ. ανατίθενται τα καθήκοντα ταμία και ει- 
σπρακτόρων σε υπαλλήλους του ΝΠΔΔ. Καθήκοντα και 
αρμοδιότητες της υπηρεσίας αυτής είναι: 

• Η διαμόρφωση και παρακολούθηση των ταμιακών 
προγραμμάτων με την συνεχή παρακολούθηση των υπο¬ 
χρεώσεων και αναμενόμενων εισπράξεων. 

• Η παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους, με¬ 
τά από έλεγχο των απαιτουμένων από την Νομοθεσία δι- 
καιολογητικών καθώς και των επιπρόσθετων, που ορίζει ο 
νόμος ότι πρέπει να προσκομίζουν [ φορολογική, ασφαλι¬ 
στική ενημερότητα κλπ.]. 

• Η καταγραφή των διενεργούμενων πληρωμών σύμ¬ 
φωνα με τις ισχύουσες διατάξεις και διαδικασίες. 

• Μεριμνά για την απόδοση των κάθε φύσης κρατήσε¬ 
ων υπέρ τρίτων. 

• Η διενέργεια εισπράξεων οφειλών, έκδοση αντίστοι¬ 
χων γραμματίων είσπραξης και σχετική ενημέρωση του 
περιοδικού αρχείου οφειλετών κατά οφειλέτη. 

• Η παρακολούθηση της εξόφλησηςτων υποχρεώσεων 
των οφειλετών, και ενημέρωση του γραφείου Εσόδων - 
Εξόδων για τις καθυστερούμενες οφειλές. 

• Η κατάρτιση των περιοδικών καταστάσεων προς πλη¬ 
ρωμή καθώς και πληρωθέντων εξόδων. 

• Η παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο ΝΠΔΔ πο¬ 
σών κατά κατηγορία προσόδου. Έκδοση και μέριμνα για 
την κοινοποίηση ατομικών ή ειδικών προσκλήσεων προς 
τους οφειλέτες. 

• Η αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
κατά κατηγορία προσόδου. 

• Η τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του ΝΠΔΔπου αφο¬ 
ρούν τα εισπρακτέα και τα πραγματοποιηθέντα έσοδα 
του ΝΠΔΔ, σύμφωνα με τις ισχύουσες διαδικασίες. 

• Η κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Η τήρηση φυσικού ταμείου στα γραφεία του ΝΠΔΔ. 

• Η διενέργεια χρηματικών δοσοληψιών με τις Τράπε¬ 
ζες. 

• Η τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του ΝΠΔΔ. 
Παροχή κάθε είδους στοιχείων που ζητούνται από Δημό¬ 
σιες - Ελεγκτικές υπηρεσίες σύμφωνα με τις διαδικασίες 
που εκάστοτε ισχύουν. 

Κάθε άλλη εργασία που ανατίθεται από τον Πρόεδρο ή 
το Διοικητικό Συμβούλιο ή προβλέπεται από διάταξη νό¬ 
μου και δεν έχει προβλεφθεί στον Οργανισμό αυτό, εφό¬ 
σον δεν ανήκει στην αρμοδιότητα άλλου γραφείου. 


2βγ.Γραφείο Ηλεκτρονικής Επεξεργασίας Στοιχείων. 

Αρμοδιότητες του γραφείου αυτού είναι η κάλυψη των 
μηχανογραφικών αναγκών του ΝΠΔΔ, η λειτουργία, εκ¬ 
μετάλλευση και συντήρηση του εξοπλισμού καθώς και η 
υποστήριξη σε εξειδικευμένους τομείς της ηλεκτρονικής 
πληροφορικής. Εισηγείται τις αναγκαίες προμήθειες και 
τις προδιαγραφές τους σε ότι αφορά συστήματα και προ¬ 
γράμματα πληροφορικής, βάσει των οποίων συντάσσο- 
νται οι αναγκαίες μελέτες από το τεχνικό τμήμα. Τηρεί 
ακόμη μητρώο και αρχείο σε ότι αφορά τα συστήματα 
πληροφορικής. 

3. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ: 

Αποτελείται από τα παρακάτω επιμέρους λειτουργικά 
γραφεία: 

3 α . Γραφείο Προγραμματισμού -Μελετών - Επίβλεψης 
Έργων, στην αρμοδιότητα του οποίου ανήκει: 

• Η εκπόνηση του προγράμματος ανάπτυξης των εγκα¬ 
ταστάσεων των χώρων δικαιοδοσίας του Λιμενικού Τα¬ 
μείου. 

• Ο χειρισμός των θεμάτων που αφορούν τις ζώνες του 
λιμένα καθώς και θεμάτων ρυμοτομίας, χωροταξίας και 
απαλλοτριώσεων. 

• Η εκπόνηση και η ανάθεση πάσης φύσεως τεχνικών 
και τεχνοοικονομικών μελετών έργων υποδομής και κτι¬ 
ρίων. 

• Η αποτύπωση των έργων και εγκαταστάσεων του λι¬ 
μένα. 

Η λειτουργία σχεδιαστηρίου. 

Η δημοπράτηση, παρακολούθηση, επίβλεψη, λειτουρ¬ 
γία, παραλαβή, συντήρηση, ανακαίνιση και επισκευή έρ¬ 
γων και κάθε φύσεως εγκαταστάσεων του ΝΠΔΔ. 

• Η εκτέλεση μικρών έργων με αυτεπιστασία μετά από 
απόφαση του Δ.Σ. 

• Η επιμέλεια του πρασίνου στις περιοχές δικαιοδοσίας 
του ΝΠΔΔ. 

• Η εκπόνηση κανονισμών χρήσης των έργων και εγκα¬ 
ταστάσεων του νομικού προσώπου. 

• Η τήρηση και ενημέρωση αρχείου έργων [ Μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστους αυτών]. 

Κάθε άλλη εργασία που ανατίθεται από τον Πρόεδρο ή 
το Δ.Σ. ή από διάταξη νόμου και δεν έχει προβλεφθεί στον 
οργανισμό αυτό, εφόσον δεν ανάγεται στον κύκλο καθη¬ 
κόντων άλλου γραφείου. 

3β. Γραφείο Ηλεκτομηχ/κών έργων και Συντήρησης 
Μηχ/των. 

• Η εκπόνηση προγράμματος και μελετών ανάπτυξης 
και ανανέωσης του ηλεκτρομηχανολογικού εξοπλισμού. 

• Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσε¬ 
ως ηλεκτρομηχανολογικού και ηλεκτρονικού εξοπλι¬ 
σμού. 

• Η εκπόνηση κανονισμών λειτουργίας και συντήρη¬ 
σης ηλεκτρομηχανολογικού εξοπλισμού, εγκαταστά¬ 
σεων και μηχανημάτων προς αποφυγή ατυχημάτων ή 
ζημιών. 

• Η επισκευή και συντήρηση του ηλεκτρομηχανολογι- 
κού εξοπλισμού, εγκαταστάσεων, μηχανημάτων και πλω¬ 
τών μέσων και η τήρηση αυτών σε ετοιμότητα διάθεσης. 

• Η διαχείριση καυσίμων και λιπαντικών. 

• Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού εκτός συστημάτων πλη¬ 
ροφορικής που ανήκει στον αντίστοιχο γραφείο του Τμή¬ 
ματος Διοικητικών-Οικονομικών Υπηρεσιών, μηχανημά¬ 
των και εγκαταστάσεων και κόστους αυτών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3γ. Γραφείο Καθαριότητας. 

Μεριμνά για την καθαριότητα και ευπρεπισμό των κοι¬ 
νόχρηστων χώρων, [χερσαία και θαλάσσια ζώνη], αρμο¬ 
διότητας του Δημοτικού Λιμενικού Ταμείου. 

ΚΕΦΑΛΑΙΟ Β' 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
Άρθρο 3 

Τακτικές Οργανικές Θέσεις Δημοσίου Δικαίου. 

Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς Δ' [εισαγωγικός], Γ, Β' και Α' [κατα¬ 
ληκτικός]. 

Οι θέσεις της κατηγορίας ΥΕ κατατάσσονται στους 
βαθμούς Ε' [εισαγωγικός], Δ', Γ και Β'[καταληκτικός], 

Τα προσόντα διορισμού στις θέσεις αυτές είναι τα προ- 
βλεπόμενα από το Π.Δ.50/01, καθώς και εκείνα που μπο¬ 
ρεί να ορίζονται με την προκήρυξη πλήρωσης θέσεων με¬ 
τά από αίτηση και σχετική έγκριση του Α.Σ.Ε.Π., ή απάτην 
εκάστοτε ισχύουσα νομοθεσία. 

Οι θέσεις που προβλέπονται ανά κατηγορία και κλάδο 
είναι οι ακόλουθες: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕ Οικονομικού 1 

ΠΕ Πολιτικών Μηχανικών 1 

ΠΕ Επιστήμης των υπολογιστών 1 

Π Ε Αρχιτεκτόνων 1 

Π Ε Ηλεκτρολόγων Μηχανικών 1 

ΣΥΝΟΛΟ 5 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΤΕ Διοικητικού - Λογιστικού 1 

ΤΕ Δομικών Έργων 1 

ΣΥΝΟΛΟ 2 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 

ΔΕ Διοικητικών Γραμματέων 2 

ΔΕ Σχεδίασης έργων Πολ. Μηχ/κών 
& Αρχιτεκτόνων 1 

ΔΕ Ηλεκτρολόγων 2 

ΔΕ Υπεύθυνος είσπραξης Λιμενικών Τελών 1 

ΣΥΝΟΛΟ 6 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ Κλητήρα - Φύλακα 1 

ΥΕ Καθαριστών Κτιρίων 2 

ΥΕ Καθαριστών Εξωτερικών 
Κοινόχρηστων χώρων 6 

ΣΥΝΟΛΟ 9 

Άρθρο 4 


Εποχιακό Προσωπικό με σχέση Εργασίας Ι.Δ. 

Ορισμένου Χρόνου. 

Δεκαπέντε (15) θέσεις εργατών καθαριότητας Λιμενι¬ 
κών χώρων. 

Τρεις (3) θέσεις υπευθύνων είσπραξης Λιμενικών Τελών. 

Η κάλυψη των θέσεων αυτών θα γίνεται σύμφωνα με τις 
διατάξεις του άρθρου 21 του Ν. 2190/94 όπως έχουν τρο¬ 
ποποιηθεί και ισχύουν σήμερα ή με τις αντίστοιχες διατά¬ 
ξεις που τυχόν θα αντικαταστήσουντις προαναφερόμενες. 


Άρθρο 5 

Προσωπικό με έμμισθη Εντολή. 

Μία [1] θέση Δικηγόρου. 

Προσόν διορισμού ορίζεται η άδεια δικηγορίας παρ' 
Αρείω Π άγω. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΕΝΤΑΞΗ ΠΡΟΣΩΠΙΚΟΥ 
Άρθρο 6 

Οι Προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του Ν. 2190/94 όπως ισχύουν ή με τις διατάξεις που τυχόν 
θα τις αντικαταστήσουν. 

Οι κλάδοι των οποίων οι υπάλληλοι κρίνονται για την κα¬ 
τάληψη θέσεων Προϊσταμένων των οργανικών μονάδων 
του οργανισμού αυτού είναι οι ακόλουθοι [παρ. 15 άρθρο 
36του Ν. 2190/94]: 

• Του Τμήματος Διοικητικών και Οικονομικών Υπηρε¬ 
σιών, προΐσταται υπάλληλος κλάδου ΠΕ οικονομικού και 
σε περίπτωση έλλειψης αυτού ή σε περίπτωση που δεν 
έχει τον απαιτούμενο βαθμό, υπάλληλος του κλάδου ΠΕ 
Πληροφορικής και ελλείψει αυτού, υπάλληλος του κλά¬ 
δου ΤΕ Διοικητικού Λογιστικού. 

• Του Τμήματος Τεχνικών Υπηρεσιών προΐσταται υπάλ¬ 
ληλος κλάδου ΠΕ Πολιτικών Μηχανικών ή ΠΕ Μηχανολό¬ 
γων Ηλεκτρολόγων Μηχανικών και ελλείψει αυτών, υπάλ¬ 
ληλος ΤΕ. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Άρθρο 7 

Το προσωπικό που υπηρετούσε την ημερομηνία κατάρ¬ 
γησης του Λιμενικού Ταμείου Ν. Κυκλάδων, θα μεταφερ¬ 
θεί και ενταχθεί στις, για το λόγο αυτό, προβλεπόμενες 
αντίστοιχες και ανάλογες της σχετικής εργασίας του, ορ¬ 
γανικές θέσεις, αυτού του Οργανισμού Εσωτερικής υπη¬ 
ρεσίας, σύμφωνα με τις διαδικασίες που προβλέπει το άρ¬ 
θρο 28 του Ν. 2738/99. 

Η κατανομή του προσωπικού αυτού, καθώς και του προ¬ 
σωπικού που θα διορισθεί μελλοντικά, στις επιμέρους διοι¬ 
κητικές μονάδες, γίνεται με απόφαση του Προέδρου του 
Δ.Σ., λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις των 
υπαλλήλων και την σχετική εισήγηση των Προϊσταμένων. 

ΑΚΡΟΤΕΛΕΥΤΙΟ ΑΡΘΡΟ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στον προϋπολογισμό 
του Δημοτικού Λιμενικού Ταμείου Μυκόνου στους αντί¬ 
στοιχους κωδικούς αριθμούς 05-111.2, 05-113.1, 05- 
113.9 και 032.2 και ύψους 33.000 € για την κάλυψη της μι¬ 
σθοδοσίας του προσωπικού που θα ενταχθεί σύμφωνα με 
το άρθρο 7 στις θέσεις αυτού του Οργανισμού Εσωτερι¬ 
κής Υπηρεσίας. 

Η μελλοντική επιβάρυνση του προϋπολογισμού του νο¬ 
μικού προσώπου από την απόφαση αυτή δεν είναι δυνα¬ 
τόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 25 Νοεμβρίου 2003 

Η Γ ενική Γ ραμματέας Περιφέρειας 
ΜΑΡΘΑ ΣΗΜΑΝΤΩΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




